আমরা উম্মতে মোহাম্মদী। আমরা মনে করি বিভিন্ন তরিকা, মাজহাব, ফেরকার নামে দুঃখজনক বিভাজন সৃষ্টি করে জাতিটাকে ধ্বংস করে দেয়া হয়েছে। কিন্তু এক আল্লাহ, এক রসুল, এক কোর’আন, এক জাতি হওয়ারই কথা ছিল। সমস্ত পৃথিবীতে ন্যায় সত্য প্রতিষ্ঠা করার জন্য আল্লাহর রসুল যে জাতিটি গঠন করলেন সে জাতিটাকে তিনি সংগ্রামের দিকে পরিচালিত করে আল্লাহর কাছে চলে গেলেন। তারপর স্ত্রী, পুত্র পরিজন, সহায়, সম্পত্তি সব কিছু কোরবান করে দিয়ে সেই উম্মতে মোহাম্মদীর সদস্যরা দুনিয়ার বুকে ছড়িয়ে পড়লেন। তারা অর্ধ পৃথিবীতে ন্যায়, সুবিচার প্রতিষ্ঠা করলেন। একটা পর্যায়ে এসে এ উম্মতে মোহাম্মদী তাদের উদ্দেশ্য ভুলে গেল। এরপর তারা নিজেদের মধ্যে মতভেদ করে শিয়া-সুন্নি, শাফেয়ী-হাম্বলি হলো, নকশাবন্দিয়া, মুজাদ্দেদিয়া ইত্যাদি হলো। তারা আর উম্মতে মোহাম্মদী রইলেন না, এক জাতি রইলেন না। আল্লাহ তাদেরকে লানত দিলেন। ফলে তারা এখন সমস্ত দুনিয়ায় অন্য জাতিগুলোর গোলাম। তারা আজকে আল্লাহর গজবের বস্তু। কাজেই আমরা হেযবুত তওহীদ কোনো নির্দিষ্ট তরিকাপন্থি না। আমরা প্রকৃত উম্মতে মোহাম্মদী হবার চেষ্টা করছি, কারণ উম্মতে মোহাম্মদীর জন্যই জান্নাত সুনিশ্চিত, আল্লাহর রসুল তাদেরকেই শাফায়াত করবেন।